Luiza Rasulova. Luiza Rasulova 1995-yil 24-aprelda tugʻilgan. Oʻzbek aktrisasi va boshlovchisi. Luiza Rasulova 2012-yilda „O Maryam, Maryam“ oʻzbek dramasida bosh rolni ijro etganidan soʻng Oʻzbekistonda keng eʼtirof va olqishlarga sazovor boʻldi. Oʻshandan beri Luiza Rasulova koʻplab oʻzbek komediya filmlarida rol oʻynagan. Luiza Rasulova bir qancha qoʻshiqlar ham yozgan. Hayoti. Luiza Rasulova 1995-yil 24-aprelda Oʻzbekistonning Toshkent shahrida tugʻilgan. U hali turmushga chiqmagani uchun onasi va akalari bilan yashaydi. Luiza Rasulova professional faoliyatini 2010-yilda boshlagan. Aktrisa Luiza Rasulova 2011-yilda suratga olingan „Yondiradi kuydiradi“ filmida, 2012-yilda esa qoʻshiqchi Shahzoda va Ulugʻbek Qodirovlar bilan hamkorlikda rejissor Baxrom Yoqubov tomonidan suratga olingan „Ey Maryam, Maryam“ oʻzbek filmida suratga tushgan. Shundan soʻng Luiza Rasulova aktrisa sifatida tanildi. 2017-yilda Luiza Rasulova Zoʻr TVda „Indigo“ koʻrsatuvi boshlovchisi sifatida ish boshlagan. Taʼlim. Aktrisa Luiza Rasulova oliy maʼlumotga ega. 2002—2011-yillarda oʻrta maktabni, 2011—2013-yillarda esa 10-11-sinflarni tamomlagan. 2013-yilda Luiza Rasulova Taras Shevchenko nomidagi Kiev Milliy universitetining Drama va kino aktyorligi fakultetiga oʻqishga kirdi va 2017-yilda uni tamomladi. Aktrisa Luiza Rasulova oʻzbek, rus, ingliz va ukrain tillarini biladi. Xayriyalari. 2019-yilda Luiza Rasulova xonanda Rayhon Gʻaniyeva va oʻzbek komiki Halima Ibragimova bilan birgalikda „Roʻzgʻorga barokat“ xayriya jamgʻarmasini tashkil qilgan.